KOMISJONI RAKENDUSOTSUS,

19. juuni 2017,

Euroopa Parlamendi ja nõukogu määruse (EL) nr 1308/2013 artiklis 105 osutatud veinisektoris kasutatava nimetuse tootespetsifikaadi muutmise taotluse avaldamise kohta Euroopa Liidu Teatajas [Dealurile Crişanei (KGT)]

(2017/C 197/05)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,

ning arvestades järgmist:

Komisjon vaatas taotluse läbi ja leidis, et määruse (EL) nr 1308/2013 artiklites 93–96, artikli 97 lõikes 1 ning artiklites 100, 101 ja 102 sätestatud tingimused on täidetud.

ON TEINUD JÄRGMISE OTSUSE:

Ainus artikkel

Nimetuse „Dealurile Crişanei“ (KGT) tootespetsifikaadi muutmise taotlus, mis vastab määruse (EL) nr 1308/2013 artiklile 105, on esitatud käesoleva otsuse lisas.

Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus osutatud tootespetsifikaadi muutmise suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.

(1) ELT L 347, 20.12.2013, lk 671.

LISA

TOOTESPETSIFIKAADI UUE MUUDATUSE TAOTLUS

„DEALURILE CRIŞANEI“

PGI-RO-A0106-AM01

Esitamise kuupäev: 3.6.2015

1. Muutmise puhul kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse põhjuste kirjeldus

2.1. Määratletud piirkonna muudatus

Satu Mare traditsiooniliste viinamarjaistanduste veinitootjate liit on esitanud taotluse kaitstud geograafilise tähise „Dealurile Sătmarului“ tootespetsifikaadi muutmiseks, et laiendada määratletud tootmispiirkonda Satu Mare piirkonnale iseloomulike tunnustega ringkondade lisamiseks. Kõnealused ringkonnad olid ebaõigesti lisatud kaitstud geograafilise tähise „Dealurile Crișanei“ tootespetsifikaadis määratletud piirkonda, sest kõnealustes ringkondades on asukohast ning ökoloogilistest mullastiku- ja kliimatingimustest tingitud mitmeid tõendusi, mis on iseloomulikud kaitstud geograafilise tähisega toote „Dealurile Sătmarului“, aga mitte toote „Dealurile Crișanei“ tootmispiirkonnale. Eespool öeldut kinnitab teave Dealurile Sătmarului (st Rătești piirkonna) viinamarjakasvatuspiirkonnas pikka aega toodetud ning nimetuste „Dealurile Răteștilor“ või „Vinul de Halmeu“ all tuntud veinide kohta.

Kõnealuste ringkondade lisamist Satu Mare piirkonda ning seepärast toote „Dealurile Sătmarului“, aga mitte toote „Dealurile Crișanei“ tootmispiirkonda, toetavad reljeefi ja kliimat käsitlevad andmed, mis on seotud selliste mägedega nagu Ardud-Beltiug-Hurez, Hododului, Tășnad-Săuca-Pir, Săcășeni-Supur ja Tășnad-Cehal. Kõnealused mäed on kallaku mõju leevendavate järsemate terrassnõlvade, pleistotseeni ajastul kujunenud punasavimuldade ning rohkem leetunud muldadega kaetud põhjapoolsete laugjamate nõlvadega. Tänu Vahemere mõjule on võimalik kasvatada ja toota lillelis-puuviljase aroomiga (lisaks metsamarja nüanss sortides ’Pinot noir’, ’Merlot’, ’Burgund mare’) ning ka meeldiva piprase või rohuse põhinüansiga (sordid ’Fetească albă’, ’Furmint’) viinamarju. Sordi iseloomulikud maitseomadused: ümar, parkhappene, sametine ja mõõdukalt kootav, täidlane ning värske (valged veinid).

Kaitstud geograafilise tähisega toote „Dealurile Crișanei“ tootmispiirkonna loetelust välja jäetud ringkonnad asuvad Satu Mare maakonnas. Need on:

— Valea lui Mihai,

— Carei omavalitsusüksus, Carei ringkond,

— Pir (Piri küla),

— Săuca (Săuca küla),

— Cehal (Cehali, Cehăluț ja Orbău küla),

— Tășnadi linn koos Tășnadi piirkonnaga,

— Satu Mare maakonnas asuv omavalitsusüksus Sanislău koos Sanislău ringkonnaga (Sanislău küla).

— Rătești koos ringkondadega: — Beltiug (Beltiugi, Rătești ja Șandra küla), — Ardud (Ardudi, Ardud Vii ja Gerăușa küla), — Viile Satu Mare (Viile Satu Mare ja Tătărăști küla), — Socond (Socondi ja Hodişa küla), — Supur (Dobra, Hurezu Mare ja Racova küla), — Acâș (Unimăti küla), — Bogdand (Bogdandi, Babța, Seri ja Corundi küla), — Hodod (Hododi, Nadișu Hododului, Lelei, Giurtelecu Hododului küla).

Eespool nimetatud ringkonnad ei asu enam kaitstud geograafilise tähisega toote „Dealurile Crișanei“ määratletud tootmispiirkonnas.

Kaitstud geograafilise tähisega toote „Dealurile Crișanei“ määratletud geograafilise piirkonna uuesti piiritlemisel jäetakse välja Satu Mare maakonna territooriumil asuvad ja eespool loetletud ringkonnad ning seega on kaitstud geograafilise tähisega viinamarjade kasvatus- ja tootmispiirkonnaga hõlmatud järgmised ringkonnad:

Bihori maakond, ringkonnad:

— Diosig (Diosigi ja Vaida küla),

— Săcueni (Săcueni ja Cadea küla),

— Ciuhoi (Sâniobi ja Ciuhoi küla),

— Biharia (Biharia küla),

— Cetariu (Şişterea ja Paleu küla),

— Tileagd (Tileagdi küla),

— Valea lui Mihai.

Sălaj maakond, ringkonnad:

— Șimleu Silvaniei linn, Șimleu Silvaniei ja Cehei ringkond,

— Nuşfalău (Nuşfalău, Boghişi, Bozieşi ja Bilghezi küla),

— Vârşolţ (Vârşolţi küla),

— Ip (Ipi, Zăuani, Zăuan Băi küla),

— Camăr (Camări küla),

— Pericei (Pericei, Sici ja Bădăcini küla),

— Carastelec (Carasteleci ja Dumuslău küla),

— Crasna (Crasna küla),

— Măerişte (Măerişte, Dohi ja Uileacu Şimleului küla),

— Zalău omavalitsusüksus, Zalău ringkond,

— Meseşenii de Jos (Meseşenii de Josi ja Aghireşi küla),

— Crişeni (Crişeni ja Gârceiu küla),

— Hereclean (Herecleani, Guruslău, Dioşodi ja Badoni küla),

— Dobrin (Dobrini ja Doba külad),

— Horoatu Crasnei (Horoatu Crasnei küla),

— Coşeiu (Coşeiu ja Archidi küla),

— Şamşud (Şamşudi ja Valea Pomilori küla),

— Bocşa (Bocşa ja Borla küla),

— Sărmăşag (Sărmăşagi, Lompirti, Ilisua ja Moiadi küla),

— Bobota (Bobota, Dersida ja Zalnoci küla).

Satu Mare maakonna Valea lui Mihai ringkond lisati ekslikult kaitstud geograafilise tähise „Dealurile Crişanei“ tehnilisse toimikusse, mis edastati komisjonile vastavalt määruse (EÜ) nr 1234/2007 artiklile 118s.

Satu Mare maakonna Valea lui Mihai ringkonna ekslik lisamine kaitstud geograafilise tähise määratletud piirkonda on tingitud asjaolust, et möödunud aegadel Rumeenias kehtinud kommunistliku režiimi ajal viinamarjakasvatuspiirkondadeks jagamise/piiritlemise kohaselt viinamarjaistandusteks ja viinamarjakasvatuskeskusteks organiseerimise ajal oli olemas hästi tuntud viinamarjaistandus Valea lui Mihai, mis asus nii Satu Mare kui ka Bihori maakonnas.

Vastavalt põllumajandus-, toiduainete- ja metsandusministri korraldusele nr 397/2003, millega kiideti heaks viinamarjakasvatusalade määratlus ja ringkondade rühmitamine viinamarjakasvatuspiirkondadeks, viinamarjaistandusteks ja viinamarjakasvatuskeskusteks (avaldatud 16. juuli 2003. aasta Riigi Teatajas nr 513), on punkti V „Viinamarjakasvatus Crişanei ja Maramureşului piirkonnas“ alapunktis 28 esitatud Satu Mare maakonna Valea lui Mihai ringkond eespool nimetatud vanade sektorite järgi paigutatud väljapoole Bihori maakonda.

KOONDDOKUMENT

1. Registreeritav(ad) nimetus(ed)

„Dealurile Crişanei“

2. Geograafilise tähise tüüp

KGT – Kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

Analüütilised ja organoleptilised omadused

— tegelik alkoholisisaldus: vähemalt 10 mahuprotsenti;

— üldhappesus (viinhape): vähemalt 4,5 g/l;

— lenduvad happed (äädikhape): kuni 1,2 g/l;

— mitteredutseeruv kuivainesisaldus: vähemalt 17 g/l;

— vääveldioksiidi üldsisaldus: kuni 300 mg/l;

— vaba vääveldioksiid: piirnorm 60 mg/l.

1. Sauvignon

— Välimus: selge, meeldiv

— Värvus: rohekaskollane, kirgas, oksüdeerumismuutused puuduvad

— Lõhn: hõrk leedripuu aroom

— Maitse: puuviljane, meeldiv

2. Traminer roz

— Välimus: selge, meeldiv

— Värvus: rohekaskollane, särav

— Lõhn: värske, roosi kroonlehtede meeldiv aroom

— Maitse: hõrk, tasakaalus, pudelis laagerdumisest tingitud iseloomulikud omadused

3. Pinot gris

— Välimus: selge, meeldiv

— Värvus: rohekasvalge, kergelt kollaka varjundiga

— Lõhn: värskelt tükeldatud õuna meeldiv põhiaroom

— Maitse: nõtke, suupärane, rukkileivakooriku ja akaatsiaõite nüansiga

4. Fetească regală

— Välimus: selge

— Värvus: rohekaskollane, laagerdudes võib tarbimise käigus muutuda kuldkollaseks

— Lõhn: suveõuna hapukas aroom, mis veidi laagerdudes omandab värskelt niidetud heina ja mee nüansi

— Maitse: eristatav, täidlane, mis laagerdumisel omandab kerge eetri nüansi, tasakaalus

5. Fetească albă

— Välimus: selge, meeldiv

— Värvus: rohekasvalge

— Lõhn: meeldiv põhiaroom

— Maitse: suveõunu meenutav meeldivalt tähelepanuväärne

6. Rieslingi sordid (Riesling de Rhin, Riesling Italian)

— Välimus: selge

— Värvus: rohekaskollane, särav

— Lõhn: puudub eristatav põhiaroom, laagerdumisel tardunud mineraali nüansiga

— Maitse: suupärane, puuviljane, erakordselt värske, meeldivalt hapukas, puhas ja tasakaalus

7. Chardonnay

— Välimus: selge, meeldiv

— Värvus: kuldkollane

— Lõhn: iseloomulik akaatsialõhn

— Maitse: mahe, õline, ümar, sametine, harmooniline

8. Iordană

— Välimus: selge, meeldiv

— Värvus: rohekaskollane

— Lõhn: toores roheline õun

— Maitse: värske ja happesusest tingitud ergas, tarbitakse nn noore veinina

9. Mustoasă de Măderat

— Välimus: selge, meeldiv

— Värvus: toore sidruni rohekaskollane, pudelis laagerdumisel muutub kahvatukollaseks

— Lõhn: viinamarjaõite nüansiga toores roheline õun

— Maitse: värske ja jahutav, happesusest tingitud ergas, samas nn pikaajaline vein, mida tarbitakse ilma laagerdamata nn noore veinina

10. Furmint

— Välimus: selge, meeldiv

— Värvus: kahvatukollase varjundi ja oksüdeerumistunnusteta rohekasvalge

— Lõhn: eksootiliste viljade meeldiv põhiaroom

— Maitse: meeldiv, sarnane eksootilistele viljadele

11. Furmint de Miniş

— Välimus: selge, meeldiv

— Värvus: kahvatukollase varjundi ja oksüdeerumistunnusteta rohekasvalge

— Lõhn: eksootiliste viljade meeldiv põhiaroom

— Maitse: meeldiv, intensiivne, selge ja meeldejääva järelmaiguga, originaalne

12. Muscat Ottonel

— Välimus: selge ja kirgas

— Värvus: koristamise ajal viinamarjade kvaliteedist sõltuvalt õlgkollane või jõuliselt kollane

— Lõhn: hõrgud lillelised varjundid, iseloomulik muskaatveini aroom, väga kompleksne, peen ja hõrk

— Maitse: iseloomulik muskaatveini maitse, peen, hõrk, täidlane, harmooniline, meeldiva ümarusega ning kergelt sametine

13. Tămâioasă românească

— Välimus: selge ja kirgas

— Värvus: koristamise ajal viinamarjade kvaliteedist sõltuvalt kollane või jõuliselt kollane

— Lõhn: hõrgud lillelised varjundid, iseloomulik aroom, peen ja hõrk

— Maitse: iseloomulik viirukiaroom, täidlane, harmooniline, meeldiva sametise nüansiga

14. Cabernet Sauvignon

— Välimus: selge, läbikumav

— Värvus: sügavpunane

— Lõhn: taimede ja rohu eristatav lõhn

— Maitse: terav, parkhappeline, kange, laagerdudes muutub meeldivalt sametiseks, ümaraks ja mahedaks

15. Pinot noir

— Välimus: selge, läbipaistev

— Värvus: tume kirsipunane

— Lõhn: laagerdumisel muutub kirsilõhn küpse hapukirsi aroomiks

— Maitse: peen, sametine, hõrk, kompleksne ja puhastatud

16. Merlot

— Välimus: selge, läbipaistev

— Värvus: sügavpunane, kirgas

— Lõhn: metsamarjade ja värske vaarika meeldiv aroom

— Maitse: mõõdukam kootavus kui Cabernet Sauvignoni puhul ning sellele sordile iseloomulik sametine tekstuur

17. Fetească neagră

— Välimus: selge, läbikumav

— Värvus: jõuline granaatpunane

— Lõhn: kompleksne ja originaalne aroom

— Maitse: tasakaalus, meeldiv ja piisavalt täidlane, suupärane ja köitev

18. Burgund mare

— Välimus: selge, meeldiv

— Värvus: jõuline lilla varjundiga granaatpunane

— Lõhn: küpsete metsamarjade aroom: punane sõstar, pohl, põldmurakas ja mustikas

— Maitse: tasakaalus, kooskõlas, pikaajaline, tagasihoidlik

19. Syrah

— Välimus: selge, läbipaistev

— Värvus: erepunane

— Lõhn: väga jõulise ja tugevalõhnalise pipra lillebukett

— Maitse: parkhappene, kooskõlas, täidlane

5. Veinivalmistustavad

a. Peamised veinivalmistustavad

Veinivalmistustavad

Veinivalmistamise puhul kehtestatud piirangud:

Kaitstud geograafilise tähisega veini „Dealurile Crișanei“ tootmisel ei ole lubatud tootele sahharoosi lisada.

b. Maksimaalne saagikus

Viinamarjasortide ’Fetească regală’, ’Iordană’, ’Mustoasă de Măderat’ toodang:

15 000 kg viinamarju hektari kohta

Viinamarjasortide ’Fetească albă’, ’Furmint’, ’Furmint de Miniș’, ’Riesling de Rhin’ ja ’Riesling Italian’ toodang:

12 500 kg viinamarju hektari kohta

Viinamarjasortide ’Merlot’, ’Fetească neagră’ ja ’Burgund mare’ toodang:

12 500 kg viinamarju hektari kohta

Viinamarjasortide ’Muscat Ottonel’, ’Tămâioasă românească’, ’Pinot gris’, ’Chardonnay’, ’Sauvignon’, ’Traminer roz’ toodang:

10 000 kg viinamarju hektari kohta

Viinamarjasortide ’Cabernet Sauvignon’, ’Pinot noir’ ja ’Syrah’ toodang:

10 000 kg viinamarju hektari kohta

Veinitoodang – valge vein:

95 hl hektari kohta

Veinitoodang – punane, rosé ja aromaatne vein:

85 hl hektari kohta

6. Määratletud piirkond

Bihori maakond

— Diosigi ja Vaida küla,

— Săcueni ja Cadea küla,

— Sâniobi, Ciuhoi ja Biharia küla,

— Cetariu – Şişterea ja Paleu küla,

— Tileagdi küla,

— Valea lui Mihai küla,

Sălaj maakond:

Șimleu Silvaniei linn, Șimleu Silvaniei ja Cehei ringkond,

— Nuşfalău, Boghişi, Bozieşi ja Bilghezi küla,

— Vârșolți küla,

— Ipi, Zăuani, Zăuan Băi küla,

— Camări küla,

— Pericei, Sici ja Bădăcini küla,

— Carasteleci, Dumuslău ja Crasna küla,

— Măeriște, Dohi ja Uileacu Șimleului küla,

Zalău omavalitsusüksus:

— Meseșenii de Josi ja Aghireși küla,

— Crișeni ja Gârceiu küla,

— Herecleani, Guruslău, Dioşodi ja Badoni küla,

— Dobrini ja Doba küla,

— Horoatu Crasnei, Coșeiu ja Archidi küla,

— Şamşudi, Valea Pomilori, Bocşa ja Borla küla,

— Sărmăşagi, Lompirti, Ilisua ja Moiadi küla,

— Bobota, Dersida ja Zalnoci küla.

7. Peamised veiniviinamarjasordid

Burgund Mare N

Tămâioasă românească B

Pinot Gris G

Fetească neagră N

Muscat Ottonel B

Cabernet Sauvignon N

Sauvignon B

Merlot N

Fetească regală B

Fetească albă B

Furmint de Miniş B

Furmint B

Iordană B

Chardonnay B

Mustoasă de Măderat B

Syrah N

Traminer Roz Rs

Riesling italian B

Riesling de Rhin B

Pinot Noir N

8. Seos(t)e kirjeldused

Seos määratletud piirkonnaga

Põhjas Șesi mäe ja tasandikuäärsete laugjate küngastega piiratud jõe Crișul Repede ümbruse iseloomulikud looduslikud tingimused ning Kesk-Euroopa kliima mõju tingivad temperatuurilanguse ja rohkete vihmahoogude vahelduvuse. Selle piirkonna talved on pehmed. Tuulte ja külmade hoovuste eest kaitstud viinamarjakasvatuspiirkondades on piisaval hulgal päikesepaistet.

Diosigi ja Valea lui Mihai viinamarjakasvatuspiirkondades ning Silvani piirkonna ning Biharia ja Tileagdi viinamarjakasvatuskeskustes on viinamarjaistandused hajutatud suurel alal Oradea põhja ja kirdeosani. Viinamarjakasvatuspiirkondade (Diosig, Săcuieni ja Sâniob) keskuste traditsioonidele on alus pandud ajavahemikul 1569–1578. Kõnealustes piirkondades toodetud valged veinid on külluslikud, väljendusliku maitse ning tugeva happelise ja puuviljase iseloomuga. Nimetatud piirkondades kasvatatavad konkreetse potentsiaaliga sordid on ’Fetească albă’, ’Fetească regală’, ’Riesling Italian’ ja aromaatne ’Muscat Ottonel’. Nimetatud piirkondade veinid on hästi tasakaalustatud struktuuriga. Viinamarjakasvatuspiirkonna önoklimaatilise potentsiaali hüdro-helio-termaalindeks on 4 287. See tähendab, et piirkond sobib eriti hästi selliste viinamarjasortide kasvatamiseks, millest toodetud valge vein on akaatsiaõite, rohelise õuna ja niidetud heina väljendusrikka lõhnaga (Fetească regală), pikaajalise järelmaiguga (Tămâioasă românească), tammevaadis laagerdumisel vanillinüansiga küpse pirni ja ananassi tugeva eksootilise noodiga (Chardonnay), tasakaalus ja hea happesusega. Punased veinid on täidlased, sametised, ümarad, laagerdumisel kirssidest kuni küpsete hapukirsside aroomiga (Pinot noir), pipranoodiga (Syrah) ning iseloomuliku metsamarja ja värske vaarika nüansiga (Merlot).

9. Olulised lisatingimused

Õigusraamistik:

riigisisestes õigusaktides.

Lisatingimuse liik:

märgistamisega seotud lisasätted.

Tingimuse kirjeldus:

märgistamisel peab kaitstud geograafilise tähisega vein „Dealurile Crișanei“ olema varustatud põhimärgisega. Müügikoha etikett on vabatahtlik.

10. Link tootespetsifikaadi juurde

http://www.onvpv.ro/sites/default/files/caiet_sarcini_ig_dealurile_crisanei_cf_cererii_de_modif_395_din_20.02.2015_accept_changes.pdf